**Ministru kabineta noteikumu projekta ,,****Grozījumi Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta ,,Grozījumi Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”” (turpmāk - MK noteikumu projekts) mērķis ir precizēt paralēlo aizdevumu piešķiršanas nosacījumu ierobežojumus saimnieciskās darbības veicējiem.MK Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu. un Attīstības finanšu institūcijas likuma 12.panta ceturtā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Šobrīd Ministru kabineta 2016. gada 15. jūlija noteikumi Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” (turpmāk – MK noteikumi Nr.469) paredz, ka paralēlo aizdevumu nepiešķir saimnieciskās darbības veicējam, kurš lēmuma pieņemšanas brīdī par atbalsta piešķiršanu atbilst grūtībās nonākuša komersanta statusam saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā noteikto definīciju.Komisijas 2020.gada 2.jūlija regulas (ES) 2020/972 ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk - Komisijas regula Nr.2020/972) 2.panta 1.punktā ir noteikts, ka tiek grozīts Komisijas regulas Nr.651/2014 1. panta 4. punkta c) apakšpunkts, tāpat 2.panta 5.punktā ir noteikts, ka Regulas (ES) Nr. 651/2014 59. panta otro daļu aizstāj, nosakot, ka regulu piemēro līdz 2023. gada 31. decembrim. Atbilstoši šiem grozījumiem Ekonomikas ministrija ierosina precizēt arī MK noteikumus Nr.469 papildinot tos ar 49.punktu nosakot, ka lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām, izņemot lēmumu par atbalsta piešķiršanu grūtībās nonākušiem saimnieciskās darbības veicējiem saskaņā ar Komisijas regulas Nr. 651/2014 2.panta 18.punktā noteikto definīciju var pieņemt līdz Komisijas regulas Nr.651/2014 1.panta 4.punkta c) apakšpunktā noteiktā termiņa beigām, kas ir atbilstoši Eiropas Komisijas sniegtajam skaidrojumam, ka atbalsts šiem grūtībās nonākušiem uzņēmumiem var tikt piešķirts līdz 2021.gada 30.jūnijam.Pēc pozitīva Eiropas Komisijas lēmuma saņemšanas par pašreiz spēkā esošās reģionālās atbalsta kartes (MK noteikumi Nr.786) darbības termiņa pagarināšanu, ne vēlāk kā līdz šī gada beigām Eiropas Komisijai tiks nosūtīta kopsavilkuma informācija par šo atbalsta pasākumu atbilstoši Komisijas regulas 2020/972 preambulas 7.apsvērumā un Komisijas Regulas Nr.651/2014 11.panta a) apakšpunktā noteiktajam, izmantojot Komisijas elektroniskās paziņošanas (SANI2) sistēmu.2) Šobrīd MK noteikumi Nr.469 paredz, ka paralēlo aizdevumu nepiešķir saimnieciskās darbības veicējam, kuram paralēlā aizdevuma piešķiršanas brīdī saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. Lai salāgotu atbalsta saņemšanas nosacījumus ar citām Ekonomikas ministrijas atbildībā esošām atbalsta programmām, kas līdzvērtīgos apstākļos pieļauj atbalsta saņemšanu, kā arī ņemot vērā pieaugušo gadījumu skaitu saistībā ar Covid-19 radīto negatīvo ietekmi uz uzņēmumu saimniecisko darbību, kuru rezultātā saimnieciskās darbības veicēji ir noslēguši vienošanās līgumu ar Valsts ieņēmumu dienestu par nodokļu parāda atmaksu vai Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi, Ekonomikas ministrija ierosina, ka arī šiem saimnieciskās darbības veicējiem var tikt piešķirts paralēlais aizdevums. Ekonomikas ministrija ir izskatījusi informāciju, attiecībā uz šiem saimnieciskās darbības veicējiem, un ņemot vērā, ka šie saimnieciskās darbības veicēji veic labprātīgu nodokļu parāda atmaksu, tad netiek saskatīts risks paralēlā aizdevuma piešķiršanā.3) Lai nodrošinātos, ka atbalsta apvienošanas gadījumā AS "Attīstības finanšu institūcija Altum" (turpmāk - sabiedrība Altum) ir pārliecinājusies par kumulācijas normu korektu izpildi, MK noteikumu projekts paredz papildināt minēto Noteikuma normu, nosakot, ka saimnieciskās darbības veicējs līdz ar pieteikumu atbalsta saņemšanai sniedz sabiedrībai Altum visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. Pamatojoties uz sniegto informāciju, sabiedrībai Altum, pieņemot lēmumu par paralēlā aizdevuma piešķiršanu, būs atvieglotākas iespējas izvērtēt, vai tiek korekti izpildīti visi piemērojamie komercdarbības atbalsta regulējuma nosacījumi.Gadījumā, ja  programmas kopējais sagaidāmo paredzamo un neparedzamo zaudējumu apjoms pārsniedz šajā programmu rādītāju novērtējumā minētos apjomus, sabiedrības Altum nepieciešamais papildu finansējums zaudējumu segšanai tiks nodrošināts FoF ietvaros atbilstoši MK 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” 15.punktā noteiktajam.4) Šobrīd MK noteikumi nosaka, ka paralēlos aizdevumus var saņemt saimnieciskās darbības veicēji, kas ir komersanti un lauksaimniecības pakalpojumu kooperatīvās sabiedrības. Tā kā saimniecisko darbību var veikt ne tikai komersanti, bet arī biedrības un nodibinājumi, kā arī zemnieku saimniecības savu mērķu sasniegšanai, kas var būt atbalstāmi, ņemot vērā Regulas Nr.1303/2013 37.panta 4.punktā noteiktos mērķus, Noteikumu projekta 1.punkts paredz precizēt atbalsta saņēmēju mērķa grupu, t.sk., salāgojot to ar nosacījumiem, kas paredzēti arī citā FoF finanšu instrumentā- garantijās.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | N/a |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projektā ir iekļautas tiesību normas, kas izriet no Komisijas 2020. gada 2.jūlija regulas (ES) 2020/972 ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk - Komisijas regula 2020/972) |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1. Komisijas regula 2020/972.
 |
| A | B | C | D |
| Komisijas regula 2020/972 | *MK noteikumu projekta 4. punkts* | *Daļēji ieviesta* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  N/a |
| 2. | Sabiedrības līdzdalība projekta izstrādē | N/a |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

Priedīte, 67013241

Kristine.Priedite@em.gov.lv